ዶ/ር ቴድሮስ በግሎባል ሲትዝን ፌስቲቫል ስለ ኢትዮጵያ እድገት ተናገሩ
አዲስ አበባ፤ መስከረም 19/2006 (ዋኢማ) – የ2013ቱ ግሎባል ሲትዝን ፌስቲቫል በኒውዩርክ ሴንትራል ፓርክ ቅዳሜ መስከረም 18 ተካሂዷል።የዚህ አመቱ ዝግጅት የኢትዮጵያው ውጭ ጉዳይ ሚንስትር ዶር ቴድሮስ አድሀኖም የተመድ ሊቀመንበር ባን ኪሙን እና ቦኖ በመባል የሚታወቀው አይርሻዊው ፖል ዴቪድ ሀውሰን አይነት እንግዶች ታድመውበታል።ዶከተር ቴዎድሮስ አድሀኖም በንግግራቸው ኒውዮርክ የተሰኘ ሙዚቃ ለታዳሚው በመጋበዝ የጀመሩ ሲሆን ከአፍሪካ መልካም ምኞት ይዘው እንደመጡ ጠቅሰው ኒውዮርክ  ልዩነቶች የሚንፀባረቁባት የአለም ዜጎች መኖሪያ ናት ብለዋል፡፡ውብ የሆነውንና የአንድነታችን መገለጫ የሆነውን ልዩነታችንን ለአለም አቀፍ አንድነት መጠናከር ልንጠቀምበት ይገባል ለዚህ ደግሞ ኒዮርክ ትልቅ ምሳሌ ልትሆን ትችላለች ብለዋል፡፡ስለ ኢትዮጵያና አፍሪካ ስኬት እንዲናገሩ የተጋበዙት ሚንስትሩኢትዮጵያ በፖለቲካ በኢኮኖሚና በማህበራዊ ዘርፎች ከፍተኛ እድገት ማስመዝገብ እንደቻለች በተለይም በኢኮኖሚው ዘርፍ ላለፉት 10 ዓመታት ከ10 በመቶ በላይ እድገት እንዳስመዘገበችና የጨቅላ ህፃናትን ሞት በመቀነሱም በኩል ከሚሊኒሙ ግብ 3ዓመት ቀደም ተብሎ አብስረዋል፡፡የኮንሰርቱ ተሳታፊዎችም በአፍሪካና በኢትዮጵያ ያለውን የተቀየረ እውነታ በአካል እንዲጎበኙና እንዲያረጋግጡ ጥሪያቸውን አስተላልፈዋል፡፡ወደ አፍሪካና ኢትዮጵያ ለመምጣት 2 ምክንያቶች አሉ ያሉት ዶር ቴድሮስ እነዚህም አፍሪካ በትክክለኛው የእድገት ጎዳና ላይ መገኘቷና አፍሪካ የሰው ልጆች መገኛ የሉሲ መገኛ አህጉር በመሆኗ ነው ብለዋል፡፡እንደ ኢሬቴድ ዘገባ ግሎባል ሲትዝን ፌስቲቫል በኒውዩርክ ሴንትራል ፓርክ ለአንድ ቀን የሚካሄድ ድህነትን በማጥፋት ላይ ያተኮረ ልዩ የበጎ አድራጎት የመዝናኛ ዝግጅት ሲሆን በዝግጅቱ ላይ የሚሳተፉ አቀንቃኞች ምንም አይነት ክፍያ የማይቀበሉበት እንደሆነ ይነገራል።